**Latvijas būvniecības padomes (LBP) sēdes**

PROTOKOLS

Attālināti tiešsaistē MS Team, plkst.15:00 – 16.30

Rīgā, 2020. gada 30.martā Nr.4

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās: **Kaspars Bondars, Normunds Grinbergs,** **Pēteris Dzirkals, Klāvs Grieze, Leonīds Jākobsons, Ināra Laube, Ilmārs Leikums, Gints Miķelsons, Jānis Rāzna, Ervīns Timofējevs,** **Normunds Tirāns, Gunārs Valinks, Andris Veinbergs,** **Raimonds Eizenšmits (LBS).** Aizvieto: **Olga Feldmane** (EM),.

Pieaicinātie: **Ilze Beināre** – EM Būvniecības politikas departamenta direktores vietniece;

 **Andris Lazarevs -** EM Būvniecības politikas departamenta direktores vietnieks.

Sēdē nepiedalās: Andris Bērziņš, Māris Bambis, Artis Dzirkalis (LBS), Dzintra Gorbunova, Madars Lasmanis, Jurijs Strods, Edmunds Valantis (EM).

Protokolē: Inese Rostoka - EM Būvniecības politikas departamenta vecākā eksperte.

Darba kārtībā:

1.Ārkārtas situācijas jautājumi, krīzes risinājumi:

1.1. esošie būvprojekti, situācija būvlaukumos, līgumu pagarinājumi, būvmateriālu piegādes, valsts atbalsta mehānismi, āra sezonas sākums;

1.2. publiskie pasūtījumi ekonomikas veselībai, iesākto projektu virzība, papildus publiskais pasūtījums, ārkārtas risinājumi Publisko iepirkumu likumā.

2. Latvijas Būvniecības nozares attīstības stratēģijas 2017.-2024.gadam aktivitātes.

3. Zolitūdes komisijas gala ziņojuma statusa gala versijas apstiprināšana.

4. Būvniecības likuma grozījumi.

5. Citi jautājumi.

Sēdi sāk 15:10

**1.§**

**Ārkārtas situācijas jautājumi, krīzes risinājumi**

--------------------------------------------------------------------------------------------

**Sarunu vada:** G.Miķelsons

1.1. **Esošie būvprojekti, situācija būvlaukumos, līgumu pagarinājumi, būvmateriālu piegādes, valsts atbalsta mehānismi, āra sezonas sākums.**

**G.Miķelsons** aicina Padomes locekļus sniegt priekšlikumus tam, ko Padome, sadarbojoties ar valsts pārvaldi, varētu darīt, lai būvniecība neapstātos. Būvniecības apturēšana valstij izmaksās dārgi un ietekmēs ekonomiku ilgtermiņā

Padomes locekļi izvērtē esošo situāciju:

**E.Timofējevs** - projektēšanā situācija ir neskaidra, jo daļai darba vēl daudz , citi baidās kaut ko uzsākt. Regulārie pasūtījumi turpinās, bet pārējie nogaida.

**N.Tirāns** – notiek krīzes gaidīšana. Uz projektētājiem valsts atbalsts neattiecas, jo grūti parādīt to, ka noticis kritums, maksājumi nav regulāri.

**A.Veinbergs** – Knauf ražo, rūpnīca strādā, pagaidām visa pietiek. Ir pieprasījums pēc strādniekiem Skandināvijā un zināms resurss varētu arī doties prom.

**R.Eizenšmits** uzskata, ka ar vietējiem būvmateriāliem problēmas nebūs, problēmas būs ar ievestajiem materiāliem.

**L.Jākobsons** ierosina koncentrēties uz vidēja termiņā pasākumiem, kopīgiem spēkiem aktualizēt valsts pasūtījumu. Akcentēt to, ka caur būvniecību var citu nozaru ēnu ekonomikas strādniekus ievilkt programmās. Šobrīd aicināt neapstādināt iesāktos būvniecības projektus. Padomāt par būvkomersantu nodevas samazināšanu uz laiku.

**G.Miķelsons** – monetorējot EDLUS, visi objekti strādā, kopējā jauda 80-90%. Būvlaukumā darbi tiek organizēti atbilstoši valdības lēmumiem. Strādnieku skaita kritums 10% (karantīnā ārvalstu speciālisti). Vīrusa dēļ darbu izpildes termiņi var kavēties, problēma ar līguma pagarinājumiem, būtu nepieciešams valdības lēmums, lai visi rīkotos daudz maz vienādi.

**A.Veinbergs** uzskata, ka būtu labi, ja būvniekiem būtu savs viedoklis , un runāt par ieguvumiem un riskiem, kas notiek, ja darām un kas ja nedarām, nepieciešama komunikācija ar būvniekiem.

**G.Miķelsons** aicina nozarei apvienot spēkus, un demonstrēt gatavību uzņemties papildus darbus. Informē, ka Latvijas Bankai un Finanšu ministrijai uzdots veikt ekonomikas izvērtējumu. Padomei kopīgi vajadzētu noformulēt, kāds varētu būt vēlamais pieprasījums un kā to organizēt. Ierosina rakstīt vēstuli Finanšu ministrijai.

**E.Timofējevs** uzskata, ka šis ir mirklis, pārdomāt, kas ir Latvijas Būvniecības padome un kā mēs virzāmies, kāda mūsu loma.

**G.Miķelsons** - galvenais ir noformulēt un pasniegt, nodalīt lietas, kas jādara tūlīt un kas ilgākā termiņā. Būtu labi nozares kontaktpersona ar kuru valdībai strādāt lemjot par būvniecību.

**I.Leikums** – ar industrijas pārstāvjiem runājām, ka nedrīkst ļaut valsts pārvaldei apstādināt būvniecību. Runāju par iespējamiem riskiem - nepārspīlēt kontrolējot. Pārāk intensīvi kontrolējot būvniecību, to var izmantot arī kāds, kas izmantot situāciju un aptur būvniecību objektā. Būtu jādod termiņi trūkumu novēršanai, nevis uzreiz jāaptur darbi.

**A.Veinbergs** - lielāks risks ir kad būvniecība apstājas, labāk lai arī tagad strādā. Būs nepieciešama liela nauda, lai atsāktu.

1.2. **Publiskie pasūtījumi ekonomikas veselībai, iesākto projektu virzība, papildus publiskais pasūtījums, ārkārtas risinājumi Publisko iepirkumu likumā.**

**O.Feldmane** ierosina sagatavot vadlīnijas, ko publicē mājas lapā. Ārkārtas situācija ir pamatojums, lai vienotos par līgumu pagarinājumu.

# Iepirkumu uzraudzības birojs ir publiskojis informāciju savā mājas lapā par iepirkuma līguma grozījumiem, ja līgumu nav iespējams izpildīt ārkārtējās situācijas dēļ[[1]](#footnote-1).

Plānots ir noteikt, ka uzņēmējs varētu vienpusēji pagarināt līgumu izpildi, to pamatojot. Jāskatās konkrēti gadījumi, cerams, ka uzņēmēji būs labticīgi, jo gribēs izpildīt un saņemt naudu. Būvniecībā šis nav “Force majeure”, tā izpratnē. Katrā konkrētā gadījumā jāspēj pašiem to novērtēt, lai neiestātos līgumsodi, valsts to nenoteiks.

**N.Grinbergs** vērš uzmanību uz riskiem - katrs izvērtēs savs riskus, bet kas notiks, ja būvobjektā būs saslimšanas gadījums. Šie riski būtu jāapzina.

**Nolemj**: 1. Katra organizācija apzina savus riskus un atsūta sekretariātam apkopošanai.

2. G.Miķelsons sagatavo vēstuli valsts pārvaldei un izsūta Padomei saskaņošanai.

3. Latvijas Būvuzņēmēju partnerībai sagatavot vadlīnijas, kāda būtu labā prakse būvlaukumā, un visu laiku uzturēt vadlīnijas aktuālas, lai menedžētu risku kopumā.

 4. Ekonomikas ministrija izsūtīs visiem publiskajiem pasūtītājiem aicinājumu, apzināt plānotos projektus un salīdzinās ar iepriekšējiem plāniem, lai redzētu vai investīcijas nesamazinās.

**2.§**

**“Latvijas Būvniecības nozares attīstības stratēģijas 2017.-2024.gadam” aktivitātes**

 ----------------------------------------------------------------------------------------------

**Ziņo:** G.Miķelsons

Krīze ir ieviesusi savas korekcijas skaidrs, ka termiņi nobīdīsies, tāpēc G.Miķelsons ierosina vēlreiz pārdomāt kāds ir plāns tuvākajiem 3 gadiem un vēlreiz aktualizēt aktivitāšu sarakstu.

**Nolemj.** Padome divu nedēļu laikā iesniedz priekšlikumus Latvijas Būvniecības nozares attīstības stratēģijas 2017.-2024.gadam aktivitātēm.

**3.§**

**Zolitūdes komisijas gala ziņojuma statusa gala versijas apstiprināšana.**

 ----------------------------------------------------------------------------------------------

**Ziņo:** G.Miķelsons

Daudzas lietas izdarītas un daudzas progresā, viens no tiem bija pārskatīt atbildības.

Bija plānots sniegt Padomes viedokli par to, kas paveikts un kas vēl jādara balstoties uz Zolitūdes komisijas gala ziņojumu, jautājums vai šajā ārkārtas situācijā to virzīt.

**E.Timofējevs** ierosina, ka īsu preses relīzi vajadzētu, kurā pateikts, ka Padome izvērtējusi.

**P.Dzirkals** iebilst pret deklaratīvām frāzēm, ja Padome nav gatava padziļināti vērtēt. Ja Padome var sagatavot kaut ko tādu, kas viegli lasāms un saprotams ik vienam, tad piekrīt.

**R.Eizenšmits** iebilst, ka šobrīd nav īstais brīdis, kad runāt par Zolitūdi.

**Nolmj**. Padome atsūta sekretariātam savus ieteikumus, tad vēlreiz izskatīs G.Miķelsona sagatavoto informāciju.

**4.§**

**Būvniecības likuma grozījumi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ziņo**: G.Miķelsons

**G.Miķelsons** – ņemot vērā esošo situāciju, Būvniecības likuma grozījumi Saeimā nav prioritāte, tāpēc jādomā kāda būtu reālā rīcība.

**O.Feldmane** – likumprojekts ir iesniegts Saeimā, kad skatīs nezinām. Ņemot vērā diskusijas, ir jāvienojas:

1. vai konceptuāli turpinām likumprojekta virzību;

2. ministrija precizēs konkrētas redakcijas. Precizēsim par savstarpējo paļaušanos, lai nenoņemtu atbildību par acīm redzamām kļūdām.

**G.Miķelsons** norāda, ka Padomē arī jābūt vienprātībai, ja nevar vienoties, tad nevirzām Saeimā.

**O.Feldmane** norāda, kapar likumprojekta redakciju saskaņoja sanāksmē, kurā piedalījās 30 institūcijas, kas vienojās par šādu redakciju. Informē, ka neplāno darba grupas un diskusijas ministrijā, aicina Padomi izdiskutēt un nākt ar kopēju viedokli, atsūtīt konkrēti, kas ir tās lietas, kur redzama asimetrija.

**G.Miķelsons** norāda, ka ja ir kādi pārpratumi, tad nav pareizi virzīt, citādi šie grozījumi *Būvniecības likumā* neiedzīvosies, ir ko pieslīpēt attiecībās starp projektētāju un pasūtītāju. Ierosina Padomei darba grupas līmenī izdiskutēt un likt uz balsojumu Padomē.

**O.Feldmane** gaidīs no Padomes kopīgu viedokli, par arhitektu viedokli.

**E.Timofējevs** solās izsūtīt savu precizēto viedokli un tad vienoties par kopīgu viedokli.

**Nolemj.** 1. Viedokļus saskaņot elektroniski. Klātienes sanāksmi noturēt pēc vajadzības.

Sēdi slēdz 16:15

Padomes priekšsēdētājs G.Miķelsons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Protokolēja I.Rostoka

1. <https://www.iub.gov.lv/lv/node/1066> [↑](#footnote-ref-1)